سعادت حسن منٹو

سعادت حسن منٹو اردو کے مشہور و معروف افسانہ نگار ہیں۔

خاندانی پس منظر 
سعادت حسن منٹو کے والد غلام حسن منٹو قوم اور ذات کے کشمیری, امرتسر کے ایک محلے کوچہ وکیلاں میں ایک بڑے خاندان کے ساتھ رہتے تھے۔ان کے والد پیشہ سے جج تھے ۔سعادت حسن منٹو ایک باکمال شخصیت تھے

پیدائش 
منٹو 11 مئی 1912کو موضع سمبرالہ، ضلع لدھیانہ میں پیدا ہو ئے۔ ان کے والد لدھیانہ کی کسی تحصیل میں تعینات تھے- دوست انہیں ٹامی کے نام سے پکارتے تھے۔ منٹو اپنے گھر میں ایک سہما ہوا بچہ تھا۔ جو سوتیلے بہن بھائیوں کی موجودگی اور والد کی سختی کی وجہ سے اپنا آپ ظاہر نہ کر سکتا تھا۔ ان کی والدہ ان کی طرف دار تھیں۔ وہ ابتدا ہی سے اسکول کی تعلیم کی طرف مائل نہیں تھے۔ ان کی ابتدائی تعلیم گھر میں ہوئی۔ 1921ء میں اسے ایم اے او مڈل اسکول میں چوتھی جماعت میں داخل کرایا گيا۔ ان کا تعلیمی کریئر حوصلہ افزا نہیں تھا۔ میٹرک کے امتحان میں تین مرتبہ فیل ہونے کے بعد انہوں نے 1931میں یہ امتحان پاس کیا تھا۔ جس کے بعد انہوں نے ہندو سبھا کالج میں ایف اے میں داخلہ لیا لیکن اسے چھوڑ کر، ایم او کالج میں سال دوم میں داخلہ لے لیا- انہوں نے انسانی نفسیات کو اپنا موضوع بنایا۔ پاکستان بننے کے بعد انہوں نے بہترین افسانے تخلیق کیے۔ جن میں ٹوبہ ٹیک سنگھ، کھول دو، ٹھنڈا گوشت، دھواں، بو وغیرہ شامل ہیں۔ ان کے کئی افسانوی مجموعے، خاکے اور ڈرامے شائع ہو چکے ہیں۔ کثرتِ شراب نوشی کی وجہ سے 18 جنوری 1955ء ان کا انتقال ہوا۔

فن 
سعادت حسن منٹو اردو کا واحد کبیر افسانہ نگار ہے جن کی تحریریں آج بھی ذوق و شوق سے پڑھی جاتی ہیں۔ وہ ایک صاحب اسلوب نثر نگار تھے جس کے افسانہ مضامین اور خاکے اردو ادب میں بے مثال حیثیت کے مالک ہیں۔ منٹو ایک معمار افسانہ نویس تھے جنہوں نے اردو افسانہ کو ایک نئی راہ دکھائی-افسانہ مجھے لکھتا ہے منٹو نے یہ بہت بڑی بات کہی تھی۔ منٹو کی زندگی بذات خود ناداری انسانی جدوجہد بیماری اور ناقدری کی ایک المیہ کہانی تھی جسے اردو افسانے نے لکھا۔ منٹو نے دیکھی پہچانی دنیا میں سے ایک ایسی دنیا دریافت کی جسے لوگ قابل اعتنا نہیں سمجھتے تھے یہ دنیا گمراہ لوگوں کی تھی۔ جو مروجہ اخلاقی نظام سے اپنی بنائی ہوئی دنیا کے اصولوں پر چلتے تھے ان میں اچھے لوگ بھی تھے اور برے بھی۔ یہ لوگ منٹو کا موضوع تھے اردو افسانے میں یہ ایک بہت بڑی موضوعاتی تبدیلی تھی جو معمار افسانہ نویس کی پہلی اینٹ تھی۔ اس کے افسانے محض واقعاتی نہیں ہیں ان کے بطن میں تیسری دنیا کے پس ماندہ معاشرے کے تضادات کی داستان موجود ہے۔

منٹو کی انانیت 

سعادت حسن منٹو ایک حساس شخصیت کا مالک تھا۔ وہ کسی وجہ سے کسی کو نا پسندکرتا تو پھر خاطر میں نہیں لاتا تھا۔ اس کی انا اگر مجروح ہوتی تو آگے والے کی شامت ہی آ جاتی۔

منٹو کی سوانح حیات پر مبنی فلمیں 
 منٹو (2015ء فلم)، 2015ء کی پاکستانی اردو فلم
 منٹو (2018ء فلم)، 2018ء کی بھارتی اردو/ہندی فلم

افسانوی مجموعے 
 دھواں
 منٹو کے افسانے
 نمرود کی خدائی
 برقعے
 پھندے
 شکاری عورتیں
 سرکنڈوں کے پیچھے
 گنجے فرشتے
 بادشاہت کا خاتمہ
 شیطان
 اوپر نیچے درمیان میں
 نیلی رگیں
 کالی شلوار 
 بغیر اجازت
 رتی ماشہ تولہ
 یزید
 ٹھنڈا گوشت 
 بڈھاکھوسٹ
 آتش پارے 
 خالی بوتلیں خالی ڈبے 
 سیاہ حاشیے
 گلاب کا پھول
 چغد
 لذت سنگ
 تلخ ترش شیرریں
 جنازے
 بغیر اجازت یہ نام پہلے سے ہیں

رسائل کے خاص نمبر 
 ماہنامہ ’’ نقوش ‘‘ لاہور مدیر: محمد طفیل ( شمارہ 49۔50) 1955ء
 ماہنامہ ’’ افکار ‘‘ کراچی مدیر: صہبا لکھنوی مارچ اپریل 1955ء
 ماہنامہ ’’ شاعر ‘‘ بمبئی مدیر :اعجاز صدیقی مارچ اپریل 1955ء
 گل خنداں لاہور مدیر :عبد الرؤف شمارہ 6۔ جلد 6، 1955ء
 ماہنامہ پگڈنڈی۔ امرتسر مدیران :باوا مہندر / امریک آنند اپریل مئی 1955ء
 ’’ نقش‘‘ کراچی مدیر : شاہد احمد دہلوی 1955ء
 ماہنامہ ’’ ادبی ‘‘ دہلی مدیر: رحمن نیئر 1977ء
 قافلہ۔ لاہور مدیر: سید قاسم محمود جنور ی ٗفروری 1980ء
 شعور۔ 4 دہلی مدیر: بلراج منیرا۔ مارچ 1980ء
 حرفِ جعفر۔ فیصل آباد مدیر : ڈاکٹر جعفر حسن مبارک جِلد نمبر10 شمارہ 4-5

منٹو کتابیات 
 منٹو کے متنازع افسانے (محمد احسن بٹ)
ڈاکٹر طاہر عباس نے منٹو پر بے شمار کام کیا ہے ان کی منٹو پر کتب یہ ہیں
 منٹو فلمیں
 ٹوبہ ٹیک سنگھ کا منٹو
 منٹو شاریہ
 منٹو ڈرامے
 منٹو خاکے
 منٹو عورتیں بغیر عنوان کے منٹو
 کہاں سعادت حسن منٹو
 پاکستان میں منٹو شناسی کی روایت

حوالہ جات

بیرونی روابط 
 سعادت حسن منٹو کا جائزہ، نفسیات کی روشنی میں
 منٹو مغربی استعمار کے خلاف ایک توانا آواز
 سعادت حسن منٹو کے انتقال کو پچپن برس ہو گئے
 سعادت حسن منٹو کے منتخب افسانے
 سعادت حسن منٹو کی کتب

سعادت حسن منٹو
1912ء کی پیدائشیں
1955ء کی وفیات
اردو خاکہ نگار
اموات بسبب صلابت جگر
برطانوی ہند کی شخصیات
بیسویں صدی کے بھارتی افسانہ نگار
بیسویں صدی کے پاکستانی افسانہ نگار
بیسویں صدی کے مترجمین
بیسویں صدی کے مرد مصنفین
بھارتی مرد افسانہ نگار
بھارتی ڈراما نگار اور ڈراما نویس
پاکستان کے شہری اعزازات و علامات
پاکستانی مرد افسانہ نگار
پاکستانی مسلم شخصیات
پاکستانی ڈراما نگار اور ڈراما نویس
پنجابی شخصیات
ستارۂ امتیاز وصول کنندگان
ضلع لدھیانہ کی شخصیات
کشمیری شخصیات
کشمیری مصنفین
کشمیری نژاد پاکستانی شخصیات
لاہور کے مصنفین
لاہوری شخصیات
لدھیانہ کی شخصیات
مابعد جدید مصنفین
مہاجر شخصیات
نشان امتیاز وصول کنندگان
پاکستانی ترقی پسند
بیسویں صدی کے ڈراما نگار اور ڈراما نویس
اردو مصنفین
بیسویں صدی کے پاکستانی مرد مصنفین
Short description is different from Wikidata